HetaHelp-uutiskirje: Joulun ja vuodenvaihteen arkipyhät
4/2017

Joulun ja vuodenvaihteen arkipyhät
Heta-Liiton jäsenten henkilökohtaisilla avustajilla on oikeus saada arkipyhäpäiviltä joko palkallista vapaata tai korotettua palkkaa. Arkipyhä on erikoispäivä, jonka kanssa kannattaa olla tarkkana jo avustajien työ- vuoroja suunniteltaessa.

Faktaa on, että henkilökohtaisen avustajan työaikaa ja palkkaa mietittäessä arkipyhät ovat vaikeita lähes kaikil- le. Jouluaatto ja muut ”erikoispäivät” on kuitenkin mah- dollista ottaa haltuun ja suunnitella työaika hyvissä ajoin. Vammaispalvelun ja muiden neuvontaa antavien tahojen tulisi olla valmiita neuvomaan, ohjaamaan ja auttamaan arkipyhäasioissa.

Työaikaa suunniteltaessa tulisi aina kiinnittää huomio- ta siihen, että työntekijälle tarjotaan työsopimuksen mukainen määrä työtä. Samoin tulisi varmistaa, että myönnetyn henkilökohtaisen avun tuntien määrä ei ylity. Kannattaa kuitenkin muistaa, että aina voi hakea henkilö- kohtaisen avun lisätunteja, jos avuntarve on tavanomais- ta suurempi.

Arkipyhät eivät vähennä oikeutta henkilökohtaiseen apuun. Henkilökohtaista apua tulee aina järjestää pää- töksen mukainen tuntimäärä silloinkin, kun vakituinen avustaja olisi arkipyhän, vuosiloman tai muun vapaan takia pois työstä.

Mitkä päivät ovat arkipyhiä?

Arkipyhiä eli ylimääräisiä palkallisia vapaapäiviä ovat He- ta-Liiton työehtosopimuksen mukaan muuksi päiväksi kuin lauantaiksi tai sunnuntaiksi sattuva:
•	vapunpäivä,
•	juhannusaatto,
•	itsenäisyyspäivä,
•	jouluaatto,
•	joulupäivä ja
•	tapaninpäivä.

Itsenäisyyspäivä on keskiviikko. Voiko avustaja olla sil- loin töissä?

Itsenäisyyspäivä on tänä vuonna keskiviikko eli se on ar- kipyhä. Työehtosopimuksen mukaan työnantaja voi edel- lyttää, että työntekijä on töissä arkipyhänä. Jos työnanta- ja siis tarvitsee työntekijän itsenäisyyspäivänä, voi päivä olla työntekijän työpäivä. Tällöin työntekijälle maksetaan kolminkertainen tuntipalkka hyvityksenä siitä, että hän on ollut töissä arkipyhänä.

Jos työntekijää ei tarvita itsenäisyyspäivänä, on päivä tänä vuonna työntekijälle palkallinen vapaapäivä. Päivä kuluttaa työntekijän työaikaa keskimääräisen päivittäi- sen työajan verran. Jos työntekijän viikoittainen työaika on esimerkiksi 30 tuntia viikossa, on yhden päivän kes- kimääräinen työaika 6 tuntia (30 tuntia / 5 päivällä = 6 tuntia). Työntekijälle maksetaan vapaana annetulta arki- pyhältä palkkaa tämän keskimääräisen päivittäisen työ- ajan verran.

Työnantajan on siis syytä huomioida, että jos arkipyhä, kuten nyt itsenäisyyspäivä, annetaan vapaana, kuluttaa se työntekijän viikoittaista/kuukausittaista työaikaa. Jos työntekijän viikoittainen työaika on aikaisemmassa esi- merkissä mainittu 30 tuntia viikossa, kuluttaa vapaana annettu arkipyhä 6 tuntia.

Voinko edellyttää, että avustaja on töissä jouluna?

Tänä vuonna jouluaatto on sunnuntai, joulupäivä maa- nantai ja tapaninpäivä tiistai. Näin ollen jouluaatto ei ole työehtosopimuksen mukainen arkipyhä, mutta joulupäi- vä ja tapaninpäivä ovat.

Työntekijä voi olla työssä joulun pyhinä, jos työsopimuk- sen mukainen työaika sen mahdollistaa ja lepoajat to- teutuvat. Jos työntekijä on tämän vuoden jouluaattona työssä, maksetaan hänelle työssäolon ajalta tuntipalkka sunnuntaityökorotuksella. Jos työntekijä ei ole työssä jouluaattona, ei hänelle makseta palkkaa vaan kyse on vapaasta. Vapaana annettu jouluaatto ei myöskään kulu- ta tänä vuonna työntekijän työaikaa.

Joulupäivän ja tapaninpäivän kohdalla tilanne on toinen. Molemmat ovat työehtosopimuksen mukaisia arkipyhiä tänä vuonna, joten jos joulupäivä, tapaninpäivä tai mo- lemmat ovat työpäiviä, maksetaan niiltä kolminkertainen palkka samalla tavoin kuin itsenäisyyspäivältä.

Jos työntekijä on joulupäivän tai tapaninpäivän vapaalla, maksetaan hänelle tuntipalkka keskimääräisen työajan

mukaisesti samalla tavoin kuin itsenäisyyspäivänä. Va- paana annettuna nämä päivät myös kuluttavat työnteki- jän työaikaa.

Esimerkki 1: Henkilökohtaisen avustajan työaika on 20 tuntia viikossa ja työntekijän on tarkoitus olla joulupäi- vä ja tapaninpäivä vapaalla. Keskimääräinen päivittäinen työaika lasketaan jakamalla viikkotyöaika viidellä

20 tuntia : 5 = 4 tuntia

Työvuoroluetteloon merkitään siis arkipyhävapaan ajalle 4 tuntia ja maininta arkipyhävapaasta. Jäljelle jäävät 12 tuntia työnantaja voi työsopimusta noudattaen sijoittaa muille viikonpäiville.

Päivä		Työtunnit	Työaikaan lasketaan	
ma joulupäivä	arkipyhävapaa	-	4	
ti tapaninpäivä	arkipyhävapaa	-	4	
ke	töissä	4	4	
to	töissä	4	4	
pe	töissä	4	4	
la	tavallinen vapaa	-	-	
su	tavallinen vapaa	-	-	
yhteensä		12	20	

Työntekijä tekee siis viikon aikana 12 tuntia työtä. Hänel- le kuitenkin maksetaan palkkaa työsopimuksen mukai- selta 20 tunnilta.

Työnantaja voi myös sopia osa-aikaisen työntekijän kans- sa lisätyöstä arkipyhäviikolle. Tällöin hän voi teettää kaik- ki myönnetyt henkilökohtaisen avun tunnit (20 tuntia) tällä työntekijällä. Työntekijälle tulee tässä tilanteessa maksaa sekä palkka tehdyiltä työtunneilta, että arkipyhä- vapailta (20 tuntia + 8 tuntia = 28 tuntia). Jos työntekijä olisi kuitenkin töissä arkipyhänä, ei tämä vähennä kysei- sen viikon työaikaa, vaan työntekijä tekee normaalit 20 tuntia ja saa arkipyhänä tehdystä työstä kolminkertaisen tuntipalkan.

Entä uudenvuodenpäivä ja loppiainen?

Joulun jälkeen tammikuun alussa ovat uudenvuodenpäi- vä ja loppiainen. Molemmat ovat pyhäpäiviä, mutta ne eivät ole henkilökohtaisia avustajia koskevan työehto- sopimuksen mukaisia arkipyhiä. Näin ollen ne eivät ole työntekijälle palkallisia vapaapäiviä. Jos työntekijä on työssä uudenvuodenpäivänä tai loppiaisena, maksetaan hänelle tehdystä työstä normaalin tuntipalkan lisäksi sunnuntaityökorotus.

Koska uudenvuodenpäivä tai loppiainen eivät ole työeh- tosopimuksen mukaisia arkipyhiä eli ne eivät ole työnte- kijälle palkallisia vapaapäiviä, ne eivät kuluta työntekijän työaikaa, jos työntekijä ei ole työssä. Työnantajan on siis tarjottava työntekijälle työtä näinä päivinä työsopimuk- sen mukaan. Jos työntekijä työaika on esimerkiksi 40 tuntia viikossa, on työnantajan myös 1.1.2018 alkavalla viikolla tarjottava 40 tuntia viikossa. Jos 1.1.2018 tällöin on vapaa, pitää 40 tuntia antaa viikon muina päivinä.

Esimerkki 2: Työnantaja tarvitsee henkilökohtaista avus- tajaa joka arkipäivä 7 tuntia. Jouluaattona ja joulupäivänä työnantajaa kuitenkin avustavat hänen tykönään käyvät sukulaiset. Näin ollen työntekijälle voidaan suunnitella työvuorot seuraavasti:

viikko	ma	ti	ke	to	pe	la	su	
51	7 h	7 h	7 h	7 h	7 h	tavallinen vapaapäivä	jouluaatto

tavallinen vapaapäivä	
52	joulupäivä

arkipyhävapaa 7 h

palkallinen va- paapäivä	tapaninpäivä

arkipyhä työssä 7 h

300 % korotettu palkka	7 h	7 h	7 h	tavallinen vapaapäivä	uudenvuoden aatto

tavallinen vapaapäivä	
53	uudenvuoden päivä

7 h työtä

sunnuntaityö- korotus eli kaksinkertainen tuntipalkka	7 h	7h	7h	7h	loppiainen

tavallinen vapaapäivä	tavallinen vapaapäivä	

Onko sijainen tai keikkatyöntekijä oikeutettu palkalli- seen vapaaseen tai arkipyhäkorvaukseen?

Varsin harvoin henkilökohtainen avustaja ei ole oikeutettu arkipyhävapaaseen, jos työnantaja kuuluu Heta-Liittoon.

Jos työntekijän työsuhde kestää alle kaksi viikkoa, ei oi- keutta arkipyhävapaaseen tai korvaukseen ole. Sama kos- kee tarvittaessa työhön kutsuttavaa työntekijää, jonka työjakso kestää alle kaksi viikkoa. Tarvittaessa työhön kut- suttavalla tarkoitetaan tässä yhteydessä työntekijää, joka tekee satunnaisia ns. ”keikkatöitä”.

Heta-Liitto katsoo

•	Kunnan tulee oma-aloitteisesti ja  yksityiskohtai- sesti ohjata ja auttaa avustajan palkkaukseen liit- tyvissä asioissa. Tämä koskee myös arkipyhiä.
•	
Arkipyhät ovat vaikea asia myös palkanlaskennan ammattilaisille. Työnantajan saattaa olla vaikeaa löy- tää sijaista arkipyhäviikolla. Jos työnantaja on esi- merkiksi erehdyksessä teettänyt työtä siten, että arkipyhäviikolle on syntynyt ylityötä, tulisi kunnan lähtökohtaisesti myöntää korvaus myös työnteki- jälle maksettaviin, arkipyhästä aiheutuneisiin yli- työkorvauksiin. Kunta voi kieltäytyä korvaamasta tällaisen ylityön vain, jos kunta on varmistanut, että henkilökohtainen apu saadaan järjestettyä muutoin.

•	Jos työntekijä tekee työtä vaihtelevalla viikkotunti- määrällä, voi työnantaja tarvita apua keskimääräisen päivittäisen työajan laskemisessa, jotta hän voi suun- nille työajan. Kunnan tulee järjestää tarvittava ohjaus ja auttaminen myös tähän.
•	

Heta-Liiton uutiskirjeissä käsitellään yksittäisiä henkilökohtaisen avustajan työnantajuuteen liittyviä kysymyksiä. Mikäli Heta- Liiton uutiskirjeitä välitetään eteenpäin, tulee kirjeen sisältö välittää lyhentämättömänä ja muokkaamattomana sekä mainita lähde. Heta-Liiton uutiskirjeitä on mahdollista hyödyntää esimerkiksi vammaispalvelun viranomaisviestintää täydentävänä materiaalina mutta ei sen korvaajana. Jos kirjettä hyödynnetään viranomaisviestinnässä, tulee viranomaisen aina varmistua välittämiensä tietojen oikeellisuudesta ja ajantasaisuudesta.
Heta — Henkilökohtaisten Avustajien Työnantajien Liitto ry
Tykistökatu 6 B, 20520 Turku • toimisto puh. 02 4809 2400 ark. klo 9-11 • HetaHelp-neuvontapalvelu puh. 02 4809 2401 ark. klo 9-11 • heta@heta-liitto.fi • www.heta-liitto.fi • www.facebook.com/hetaliitto • www.twitter.com/hetaliitto